CELEX: 62012TN0552
Language: mt
Date: 2012-12-21 00:00:00
Title: Kawża T-552/12: Rikors ippreżentat fil- 21 ta’ Diċembru 2012 — North Drilling vs Il-Kunsill

16.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 46/22
            
         Rikors ippreżentat fil-21 ta’ Diċembru 2012 — North Drilling vs Il-Kunsill
   (Kawża T-552/12)
   2013/C 46/39
   Lingwa tal-kawża: l-Ispanjol
   
      Partijiet
   
   
      Rikorrenti: North Drilling Co. (Teheran, l-Iran) (rappreżentanti: J. Viñals Camallonga, L. Barriola Urruticoechea u J. Iriarte Ángel, avukati)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla l-Artikolu 2 tad-Deċiżjoni tal-Kunsill 2012/635/PESK, tal-15 ta’ Ottubru 2012, li temenda d-Deċiżjoni 2010/413/PESK dwar miżuri restrittivi kontra l-Iran, sa fejn jikkonċerna lir-rikorrenti u tneħħi isem ir-rikorrenti mill-anness tagħha;
            
         
               —
            
            
               tannulla l-Artikolu 1 tar-Regolament ta’ Implimentazzjoni tal-Kunsill (UE) Nru 945/2012, tal-15 ta’ Ottubru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran, sa fejn jikkonċerna lir-rikorrenti u tneħħi isem ir-rikorrenti mill-anness tiegħu, u
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka sitt motivi.
   
               (1)
            
            
               L-ewwel motiv, ibbażat fuq żball manifest
               
                           —
                        
                        
                           L-ewwel motiv huwa bbażat fuq żball manifest fl-evalwazzjoni tal-fatti li fuqhom huma bbażati d-dispożizzjonijiet ikkontestati, billi dawn ma humiex fondati u ma għandhomx bażi probatorju reali.
                        
                     
         
               (2)
            
            
               It-tieni motiv, ibbażat fuq in-nuqqas ta’ twettiq tal-obbligu ta’ motivazzjoni
               
                           —
                        
                        
                           It-tieni motiv huwa bbażat fuq ksur tal-obbligu ta’ motivazzjoni, minħabba li l-atti kkontestati jipprovdu, fir-rigward ta’ North Drilling Co., motivazzjoni żbaljata li hija infondata u li hija ġenerali u stereotipika.
                        
                     
         
               (3)
            
            
               It-tielet motiv, ibbażat fuq ksur tad-dritt għal protezzjoni ġudizzjarja effettiva
               
                           —
                        
                        
                           It-tielet motiv huwa bbażat fuq ksur tad-dritt għal protezzjoni ġudizzjarja effettiva fir-rigward tal-motivazzjoni tal-atti, tan-nuqqas ta’ prova tal-motiv allegat u tad-drittijiet tad-difiża u tal-proprjetà, billi ma ġiex irrispettat ir-rekwiżit ta’ motivazzjoni li jaffettwa d-drittijiet l-oħra.
                        
                     
         
               (4)
            
            
               Ir-raba’ motiv, ibbażat fuq ksur tad-dritt tal-proprjetà
               
                           —
                        
                        
                           Ir-raba’ motiv huwa bbażat fuq ksur tad-dritt tal-proprjetà, minħabba li dan ġie limitat mingħajr ġustifikazzjoni reali.
                        
                     
         
               (5)
            
            
               Il-ħames motiv, ibbażat fuq ksur tal-prinċipju ta’ ugwaljanza fit-trattament
               
                           —
                        
                        
                           Il-ħames motiv huwa bbażat fuq ksur tal-prinċipju ta’ ugwaljanza fit-trattament, minħabba fi preġudizzju tal-pożizzjoni komparattiva tar-rikorrenti mingħajr ma kien hemm ebda raġuni għal dan.
                        
                     
         
               (6)
            
            
               Is-sitt motiv, ibbażat fuq użu ħażin ta’ poter
               
                           —
                        
                        
                           Is-sitt motiv huwa bbażat fuq l-użu ħażin ta’ poter, billi hemm indizji oġġettivi, preċiżi u konkordanti li jippermettu li jiġi sostnut li bl-adozzjoni tas-sanzjoni ntlaħqu għanijiet differenti minn dawk sostnuti mill-Kunsill.